text:
Prezidaanti Doonaald Tramp roobii kaleessaa seera imaammata ittisa biyyaa kan waggaaf maallaqa ramadamu sagalee caalmaan kuffisanii jiran. Wixineen sun paartii lamaan kan Kongresii keessaa irra hedduu isaaniin kan deggeramu yoo ta’u kun Chaayinaa fi Rashiyaaf badhaasa kennuu dha jedhan Tramp.
Seerri eeyama ittisa biyyoolessaa sun sagantaa waraanaaf kan oolu doolaara biliyoon $740 kan eeyamu yoo ta’u miseensota waraanaaf dabla mindaa dhibba irraa harka sadii eeyama.
Afaaan yaa’iin mana maree Naansii Peloosii tarkaanfii Tramp kanaan loltoota keenya kan miidhu gocha maal na dhibdee ti ittiin jedhan.
Tramp sa’aatilee dhumaa hojii irra turan miseensota waraanaaf yeroo dheeraaf eegamaa kan ture dabala mindaa dhorkachuu , boqonnaa maatiiin keenya kaffaltii duukaa fudhatan dhorkuu, kunuunsa ijoollee, kan mana jireenyaa fi insuraansii fayyummaa maatii akkasumas bu’aa gadamoojjiiwwan waraanaa argachuu qaban dhorkatan jedhan pelosiin.
Uggurri prezidaantichi kaa’an kun biyyi keenyaaf ichoonni keenya haleellaa marsariitii irraanii dabalatee nageenya addunyaa eeguuf meeshaalee isaan barbaachisu akka hin arganne taasisa jedhan.
Kongresii fi senetiin seera kana sagalee irra jireessaan dabarsaniiru. Peloosiin akka jedhanitti manni maree bakka bu’ootaa uggura Tramp kana Wixata dhuftu ennaa wal ga’an ni garagalchu jedheen abdadha jedhan.


c: text/html

text:
Torbanneen darban muraasa keessatti muddamsii fi jecha tuttuqqaa gareelee walitti bu’iinsa Itiyoophiyaa keessaa harka qaban mara biraa dabalaa deemuun kan isaan yaaddesse ta’u komishinarri komiishina mirga namoomaa kan Itiyoophiyaa Daani’eel Beqqalee beeksiisan.
Ibsa baasan Kanaan, muddamsii dabalauu fi darbee darbee humnootii Tigaay fi kan mootummaa fedeeraalaa giddutti wal waraansii jiraachuun yaaddeessaa dha jedha. Gam lameen dhukaasa dhaabiinsa baatii Bitooteessaa keessa tolfatan kan simatee komishinni kun, kunis bulchiinsa naannoo Amaaraa Tigraa fi Afaar keessatti kan akkaan barbaachiisu gargaarsii akka dhaqqabu karaa bane jedhee, rakkoo siyaasaa qabana karaa nagaan akka furatan gaafate. Kana malees, gargaarsa dhala namaa foyyeesuuf, tajaajiila bu’uraa iddootti akka deebifaman akkasumas, siviiloota deebisanii dhaabuun bulchiinsoota sadeen keessatti akka foyya’uuf irra deebiin gaafatee jira.
Qaala’iinsii jireenyaa mudatee, waan jireenyaaf barbaachisu kan bu’uraa dhabamuun fi Itiyoophiyaa gama kaabaa keessatti misoomnii dhabamee gargaarsii biyyatti iddoo biraatis gaafatamaa ituu jiru, wal waraansii ykn walitti bu’iinsii biyyatti iddoo kamiin iyyu keessatti gaggeeffamu hubannaa keessa kan hin gallee dha jedha ibsi ba’e.
Kanaafis, rakkoon jiru karaa nagaan akka furamuu, gamtaan Afrikaa fi Igaad, Tokkummaan mootummootaa michoonni sadarkaa addunyaa kan Itiyoophiyaa duula waraanaa ittisuuf deggersa akka taasiisan,akkasumas aangawoonni fedeeraalaa kan Amaaraa , Tigraay fi Afaar gargaarsa akka dhaqqabuuf haala akka mijeessan komishinichi gaafatee jira.

robotstxt: allowed

filter: keep


text:
Midiyaa gama marsaritiin dhiyaatan kanneen qopheessan fi dhuma torban dabree Baahir Daar keessaa namoonni hidhaman yeroo lammataaf har’a mana murtii duratti dhiyeeffamanii jiru.Yeroo jalqaba dhiyaatanii turan sanatti abukaatoon isaanii wabiin akka gadhiifamaniif gaafatanii turan.
Bulchiinsii mootummaa naannoo Amaaraa tarkaanfii seera kabajsisuuf fudhateen namoota 4552 hidhuu isaa beeksisee jira.Angawoonnii federaalaa fi naannoo akka jedhanti warra hidhaman kana keessaa midiyaan gargaaramuun kanneen biyyatti tasgabii dhabsisuun shakkaman ittiin jedhee akka jiran beeksiisanii jiru jechuun Asteer Misgaanaaw aar Baahir gabaastee jirti.


text:
Bulchiinsa naannoo Tigraay keessatti dhaabbatii guddicha kan ta’e hospitaalli rifeeraalaa Haaydar kaleessa galgalaa qabee hojii dhaabuun beeksisee jira. Meeshaalee wal’ansa fayyaa, dawaalee fi boba’aa ga’aa dhabuun hojii dhaabuun isaa kan ibsamee yoo ta’u wal’ansa dhukkuba ariifachiisaa qofa akka kennu beekamee jira.
Tigraay keessatti tajaajiilli eleektrikaa citaa akka turee fi amma immo guutuummaatti waan dhabameef jecha jeneereetara gargaaramuuf immoo boba’an dhabamuu ibsamee jira. Ammaan duras iyyannoo adda addaa hospitaalli kun kan dhiyeeffataa ture ta’uus deebiin kan hin argamne ta’u hospitaalli kun beeksisuu isaa Muluugeetaa Atsebahaa Maqalee irraa gabaasee jira.